ואן דיירקשן

ואן דיירקשן (באנגלית: One Direction; מקוצר לעיתים ל-1D) הייתה להקת בנים אנגלית-אירית שכללה את נייל הורן, ליאם פיין, הארי סטיילס ולואי טומלינסון. זאין מאליק פרש מהלהקה ב-25 במרץ 2015. הלהקה הוקמה בשלב האחרון של מחנה האימונים בתוכנית הטלוויזיה הבריטית "The X Factor" בשנת 2010. הלהקה נוסדה על ידי סיימון קאוול, אחד משופטי התוכנית. במסגרת התוכנית עבר כל אחד מחברי הלהקה אודישן והגיע לשלב הסופי של מחנה האימונים, אותו לא עבר. למרות זאת, התבשרו על איחודם כלהקה חדשה בתוכנית. כבר בזמן שידורה של התוכנית, היה ללהקה קהל מעריצים גדול בכל רחבי בריטניה ובכל רחבי העולם הוכרזו כ"דבר הגדול הבא". הלהקה הגיעה למקום השלישי בגמר התוכנית. אף על פי שלא זכו, החליט קאוול להחתימם על חוזה הקלטות בחברת ההקלטות שלו, 'Syco Music'. הלהקה זכתה במספר רב של פרסים ובהם שישה פרסי המוזיקה הבריטית, ארבעה פרסי VMA, אחד-עשר פרסי המוזיקה של MTV אירופה, שבעה פרסי המוזיקה האמריקאית (כולל פרס "אמן השנה" לשנת 2014 ו-2015), 27 פרסי בחירת הנוער, פרס "האמן החדש המוביל" של בילבורד, ועוד. לפי דברי ניק גטפילד, יושב-ראש ומנכ"ל חברת 'Sony Music Entertainment', הלהקה הכניסה כ-50 מיליון דולר עד ליוני 2012. לפי דברי חברת Sunday Times Rich List, אשר מפרסמת את 1,000 האנשים העשירים ביותר בבריטניה, עד לאפריל 2013 הונם האישי ביחד, עמד על כ-25 מיליון לירה שטרלינג (41.2 מיליון דולר), מה שהביא אותם למקום השני ברשימת המוזיקאים הבריטים המרוויחים ביותר מתחת לגיל 30. בשנת 2014, מגזין פורבס ציינו אותם כמוזיקאים המרוויחים ביותר במקום השני, עם רווח כולל של כ-75 מיליון דולר, בין יוני 2013, ליוני 2014. ביוני 2015, העריכו "פורבס" את רווחיהם בכ-130 מיליון דולר בין יוני 2014, ליוני 2015, מה שהביא אותם למקום הרביעי ברשימת המפורסמים המרוויחים ביותר בעולם. לאחר צאת האלבום "Four" בשנת 2014, ואן דיירקשן הפכו ללהקה הראשונה במצעד הבילבורד 200 בארצות הברית, שאי פעם הגיעה עם כל ארבעת אלבומיה, למקום הראשון במצעד. אלבומם השלישי, "Midnight Memories", היה לאלבום הנמכר ביותר בעולם בשנת 2013. סיבוב ההופעות השלישי שלהם, "Where We Are Tour", אשר תמך באלבום "Midnight Memories" היה לסיבוב ההופעות הרווחי ביותר בשנת 2014, ולסיבוב ההופעות הרווחי ביותר בכל הזמנים של להקות השירה, עם הכנסות של כ-280 מיליון דולר. בינואר 2016 החליטה הלהקה להפסיק זמנית את פעילותה למשך שנה וחצי (18 חודשים) אך בסופו של דבר האיחוד לא התקיים וחברי הלהקה פתחו בקריירות סולו. בשנת 2010 נבחנו נייל הורן, זאין מאליק, ליאם פיין, הארי סטיילס ולואי טומלינסון בנפרד לעונה השביעית של ריאליטי השירה "אקס פקטור בריטניה". הם נכשלו בכוונתם להתקבל לקבוצת הבנים בשלב בתי השופטים, אך ביולי של אותה שנה הם חוברו לקבוצה בת חמישה בנים במתחם הארנה של וומבלי, בלונדון, אנגליה, ובכך הצטרפו לקטגוריית ה"קבוצות". חבר הלהקה, הארי סטיילס, בחר את שם הלהקה. ואן דיירקשן סיימו את התוכנית במקום השלישי. מיד לאחר גמר התוכנית, השיר שהיה אמור לשמש אותם אם היו זוכים, הנקרא "Up all night" דלף לאינטרנט. זמן קצר לאחר מכן, אישרו את חתימתם על חוזה בשווי שני מיליון ליש"ט ב'Syco Records'. הקלטת אלבום הבכורה שלהם החל בינואר 2011. בפברואר 2011 השתתפה הלהקה בסיבוב הופעות של "אקס פקטור" ובמהלכו הופיעו מול כ-500,000 אנשים. לאחר הסיבוב המשיכו לעבוד על אלבומם. הקלטת האלבום נערכה בסטוקהולם, לונדון, ולוס אנג'לס, יחד עם המפיקים קרל פאלק, סוואן קוטצ'ה, סטיב מק, רמי יעקב ועוד. סינגל הבכורה של הלהקה, "What Makes You Beautiful", יצא בספטמבר 2011, ונחל הצלחה רבה. השיר הגיע למקום הראשון במצעד הסינגלים הבריטי, והפך לשיר בעל הכי הרבה הזמנות מוקדמות בחברת Sony Music Entertainment בהיסטוריה. אחריו, יצאו הסינגלים "Gotta Be You" ו-"One Thing" אשר נחלו גם הם הצלחה רבה, כאשר הגיעו לעשרת המובילים במצעד הסינגלים הבריטי. בנובמבר 2011, חתמה הלהקה על חוזה הקלטות עם קולומביה רקורדס בארצות הברית. סטיב ברנט, יושב הראש של חברת קולומביה רקורדס, אמר כי הרעיון לצירופם לחברה היה מהיר מאוד ללא שום ספקות. יצא בארצות הברית בפברואר 2012, ושם השיר הגיע למקום ה-28 במצעד 100 המובילים של בילבורד, ובכך הפך לשיר הכי מוביל מבריטניה מאז 1998. השיר מכר מעל 4 מיליון עותקים בארצות הברית. בהגיעם לארצות הברית בפברואר 2012, הלהקה יצאה למסע קידום ברדיו, והחלה לבצע הופעות חימום לראשונה בסיבוב ההופעות של הלהקה ביג טיים ראש. הם הופיעו בטלוויזיה האמריקאית לראשונה בתוכנית ה-"Today Show" במרכז רוקפלר, אשר הכיל כ-15,000 מעריצים. אלבום הבכורה של ואן דיירקשן, "Up All Night" יצא בבריטניה בנובמבר 2011, ויצא לכל רחבי העולם בתחילת 2012. האלבום הפך לאלבום הבריטי אשר נמכר הכי מהר ב-2011, ובנוסף הגיע למקומות הראשונים במצעדים ב-16 מדינות. לואי ויליאם טומלינסון (באנגלית: Louis William Tomlinson) נולד ב-24 בדצמבר 1991. נייל ג'יימס הורן (באנגלית: Niall James Horan) נולד ב-13 בספטמבר 1993. ליאם ג'יימס פּיין (באנגלית: Liam James Payne) נולד ב-29 באוגוסט 1993. הארי אדוארד סטיילס (באנגלית: Harry Edward Styles) נולד ב-1 בפברואר 1994. זאין ג'אבד "זאין" מאליק (באנגלית: Zain Javadd "Zayn" Malik) נולד ב-12 בינואר 1993. 2011: Up All Night 2012: Take Me Home 2013: Midnight Memories 2014: Four 2015: Made in the A.M 2012: iTunes Festival: London 2012 2012: Up All Night: The Live Tour 2011-12: Up All Night Tour 2013: Take Me Home Tour 2014: Where We Are Tour On The Road Again Tour :2015 2013: One Direction: This Is Us One Direction: Where We Are :2014 מדיה וקבצים בנושא ואן דיירקשן בוויקישיתוף אתר האינטרנט הרשמי של ואן דיירקשן (באנגלית) ואן דיירקשן, ברשת החברתית פייסבוק ואן דיירקשן, ברשת החברתית אקס (טוויטר) ואן דיירקשן, ברשת החברתית אינסטגרם ואן דיירקשן, סרטונים בערוץ היוטיוב ואן דיירקשן, ברשת החברתית Goodreads ואן דיירקשן, במסד הנתונים הקולנועיים IMDb (באנגלית) ואן דיירקשן, באתר AllMovie (באנגלית) ואן דיירקשן, באתר Rotten Tomatoes (באנגלית) ואן דיירקשן, באתר Metacritic (באנגלית) ואן דיירקשן, באתר אפל מיוזיק (באנגלית) ואן דיירקשן, באתר ספוטיפיי ואן דיירקשן, באתר סאונדקלאוד (באנגלית) ואן דיירקשן, באתר Last.fm (באנגלית) ואן דיירקשן, באתר AllMusic (באנגלית) ואן דיירקשן, באתר MusicBrainz (באנגלית) ואן דיירקשן, באתר דיזר ואן דיירקשן, באתר Discogs (באנגלית) ואן דיירקשן, באתר Songkick (באנגלית) ואן דיירקשן, באתר Genius ואן דיירקשן, באתר SecondHandSongs ואן דיירקשן, באתר בנדקמפ ואן דיירקשן, באתר בילבורד (באנגלית) ואן דיירקשן, באתר טיידל (באנגלית) אסף נבו, ‏"וואן דיירקשן" הם אמני השנה של אמריקה, באתר ‏מאקו‏, 24 בנובמבר 2014 עיינה לי, וואן דיירקשן: או מיי גוד הם דיברו עליי!, באתר ynet, 16 באוגוסט 2012 אלכס פולונסקי‏, One Direction מדגימים איך להקות הבנים הטובות עברו מהעולם, באתר וואלה, 13 בנובמבר 2012 נמרוד דביר, וואן דיירקשן בהופעה: כריזמה של כוכבים אמיתיים, באתר ynet, 5 בדצמבר 2012 וואן דיירקשן: קטעים בלעדיים מהספר החדש של להקת הבנים, באתר Xnet‏, 27 בפברואר 2013 שירית גל, וואן דיירקשן לארץ? 'נופיע איפה שיש לנו קהל', באתר ynet, 22 באוגוסט 2013 ואן דיירקשן, באתר אנציקלופדיה בריטניקה (באנגלית) ון דירקשן (להקה), דף שער בספרייה הלאומית One Direction: Q&As With Billboard's Top New Artist of 2012, Billboard Celebrity News, Entertainment and More | Cosmopolitan UK, Cosmopolitan (באנגלית) Justin Bieber is Forbes' highest-earning celebrity under 30, Mail Online, ‏2014-11-25 One Direction’s ‘Four’ Makes Historic No. 1 Debut on Billboard 200 Chart, Billboard "One Direction top global album chart" (באנגלית בריטית). 2014-08-01. נבדק ב-2019-02-08. Top 10 Highest-Grossing Concert Tours Of 2014, TheRichest, ‏2015-01-05 (באנגלית) להקת וואן דיירקשן מתפרקת, והרשת גועשת, באתר ynet, 24 באוגוסט 2015 George Simpson, One Direction REUNION: Niall Horan opens up on WHEN iconic boyband will get back together, Express, 4 May 2017 One Direction - Biography, Overview, Artist feature, Music, News, Tours - The Hot Hits Live from LA, web.archive.org, ‏2012-03-27 Now Treyc Cohen snubbed by X Factor for £100,000 tour... but reject Aiden Grimshaw IS invited, Mail Online, ‏2010-11-19 One Direction sign US record deal, Digital Spy, ‏2011-11-22 (באנגלית) One Direction Has Highest Hot 100 Debut For New U.K. Act Since 1998, Billboard Week Ending Jan. 27, 2013. Songs: Another F**kin’ Top 10 Hit, yahoo.com (באנגלית) EXCLUSIVE PHOTO: One Direction and Big Time Rush unite for North American tour!, EW.com (באנגלית)